**R O M Â N I A (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ Primar,**

**Serviciul Public Administraţia Domeniului Public SOÓS ZOLTÁN**

**Nr. 42886 / 4819 din 11.06.2021**

**REFERAT DE APROBARE**

**privind aprobarea regulamentului de organizare şi funcţionare a spaţiilor de joacă şi agrement situate pe domeniul public al Municipiului Târgu Mureş**

Având în vedere că Serviciul Public Administrarea Domeniului Public, are în subordine şi întreţinere toate parcurile, precum şi spaţiile de joacă şi de agrement din Municipiul Târgu Mureş, se impune a se stabili un regulament de organizare şi funcţionare a acestora.

Pentru a preîntâmpina problemele create de unele defecţiuni care apar la echipamentele de joacă şi de agrement, acest regulament prevede modalitatea de control şi de intervenţie pentru reparaţiile necesare.

De asemenea, regulamentul se referă şi la documentele de calitate, agrementele tehnice şi de certificare pentru toate echipamentele de joacă şi de agrement, astfel încât beneficiarii (utilizatorii) acestora să fie în siguranţă.

Este necesară afişarea în fiecare spaţiu de joacă şi agrement a informaţiilor de utilizare a fiecărui echipament de joacă şi de agrement.

Ţinând cont de faptul că Serviciul Public Administraţia Domeniului Public este gestionarul spațiilor de joacă din Municipiul Târgu Mureş și având în vedere cele expuse, supunem aprobării Consiliului Local proiectul de hotărâre alăturat.

**Director A.D.P.**

**Florian Moldovan**

 **Şef Serviciu S.A.D.P.P.,**

 **Bătăran Viorel**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A Proiect** **JUDEŢUL MUREŞ** (nu produce efecte juridice)\*

**CONSILIUL LOCAL MUNICIPAL TÂRGU MUREŞ Varianta 2**

 **PRIMAR, SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2021**

**privind aprobarea regulamentului de organizare şi funcţionare a spaţiilor de joacă şi agrement situate pe domeniul public al Municipiului Târgu Mureş**

***Consiliul Local Municipal Târgu Mureş, întrunit în şedinţă ordinară de lucru,***

 **Având în vedere:**

a) Referatul de aprobare al Serviciului de Administrare a Domeniului Public și Privat din Cadrul Serviciului Public Administrația Domeniului Public nr. 42886/4819 *privind aprobarea regulamentului de organizare și funcționare a spațiilor de joacă și agrement situate pe domeniul public al Municipiului Târgu Mureș*;

b) Avizele favorabile ale compartimentelor de specialitate;

c) Raportul conisiilor de specialitate din cadrul Consiliului local municipal Târgu Mureș;

**În conformitate cu prevederile:**

* Art. 3, alin. (1), lit. b), art. 5, pct. 3, lit. b), art. 7, alin. (1) și alin. (2) și art. 8, alin. (3), lit. e) din Ordonanța nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
* Art. 3 și art. 8, lit. p) din Ordonanța nr. 21/2002 privind gospodărirea localităților urbane și rurale, cu modificările și completările ulterioare;
* Art. 1 și art. 2, pct. 23 din Legea nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice, republicată, cu modificările și completările ulterioare;
* Hotărârii Guvernului nr. 435/2010 privind regimul de introducere pe piață și de exploatare a echipamentelor pentru agrement, cu modificările și completările ulterioare;
* Hotărârii Consiliului Local al Municipiului Târgu Mureș nr. 200/2019 privind stabilirea unor măsuri pe linia bunei gospodăriri, păstrarea curățeniei, respectarea normelor de igienă și înfrumusețarea Municipiului Târgu Mureș, cu modificările și completările ulterioare;
* Art. 1 al Legii nr. 349/2002 pentru prevenirea și combaterea efectelor consumului produselor din tutun, cu modificările și completările ulterioare;

În temeiul prevederilor art. 129, alin (1), alin (2) lit d), alin (7), lit. j), art. 196, alin (1), lit. a) și art. 243, alin. (1) privind O.U.G. nr.57/2019, privind codul administrativ cu modificările şi complectările ulterioare,

**H o t ă r ă ş t e :**

 **Art. 1** Se aprobă Regulamentul de organizare si functionare a spatiilor de joacă si agrement situate pe domeniul public al Municipiului Targu Mureș, conform anexei care face parte integrantă din prezenta hotărâre.

 **Art. 2**  Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Public Administraţia Domeniului Public şi Direcţia Poliţia Locală.

 **Art. 3** În conformitate cu prevederile art. 252 alin.1, lit. c, ale art.255 din OUG nr. 57/2019 privind Codul administrativ și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

 **Art. 4.** Prezenta Hotărâre se comunică:

**-** Serviciului Public Administrația Domeniului Public;

- Direcția Poliția Locală.

**Viză de legalitate**

**p. Secretarul General al Municipiului Târgu Mureş,**

**Bâta Anca Voichiţa**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **Varianta 2**

 **Anexa la Hotărârea nr\_\_\_\_ din \_\_\_\_ 2021**

**Regulamentul de organizare şi funcţionare a spaţiilor de joacă şi agrement situate pe domeniul public al Municipiului Târgu Mureş**

**Cap.1.Introducerea**

 **Art.1.** Prezentul regulament stabileşte obligaţiile ce revin pe de o parte deţinătorului şi administratorului - Municipiul Târgu Mureş şi pe de altă parte beneficiarilor (utilizatorilor) spaţiilor de joacă amplasate pe domeniul public al Municipiului Târgu Mureş.

**Art.2.** Scopul prezentului Regulament este de a asigura exploatarea în condiţii de siguranţă şi de durată, a locurilor de joacă pentru copii amenajate în Municipiul Târgu Mureş.

**Art.3.** Prezentul regulament a fost elaborat în baza următoarelor acte normative:

 - Hotărârea Guvernului nr.435/2010 privind regimul de introducere pe piaţă şi exploatare a echipamentelor pentru agrement;

 - Ordinul nr.119/04.02.2014 pentru aprobarea Normelor de igienă şi sănătate publică privind mediul de viaţă al populaţiei;

- Ordonanţa Guvernului nr.2/2001 privind regimul juridic al contravenţiilor;

- Ordonanţa Guvernului nr.21/2002 privind gospodărirea localităţilor;

- O.U.G. nr. 57/2019 privind Codul Administrativ, cu modificările și completările ulterioare;

- Prescripţia tehnică PTR 19/2002 “Cerinţe tehnice de securitate privind instalaţiile şi echipamentele montate şi utilizate în cadrul parcurilor de distracţie şi a spaţiilor de joacă”;

- Standardele Europene SR EN 1176/2002 cu modificările ulterioare A1-2003;

- Ordinul nr.501/2004 privind modificarea şi completarea PT R 19/2002;

- Ordinul nr.4/2006 privind modificarea şi completarea PT R 19/2002;

- SR EN 71-8:2004 - Securitatea jucăriilor. Partea 8: Leagăne, tobogane, jucării pentru activităţi similare de uz familial, în exterior şi în interior;

- SR EN 1176-1:2003 - Echipamente pentru spaţii de joacă. Partea I: Cerinţe de securitate şi metode de încercare generale;

- SR EN 1176-1:2003/A1:2003 - Echipamente pentru spaţii de joacă. Partea I: Cerinţe de securitate şi metode de încercare generale;

- SR EN 1176-1:2003/A2:2003 - Echipamente pentru spaţii de joacă. Partea I: Cerinţe de securitate şi metode de încercare generale;

- SR EN 1176-1:2003/AC:2003 - Echipamente pentru spaţii de joacă. Partea I: Cerinţe de securitate şi metode de încercare generale;

- SR EN 1176-2:2002 - Echipamente pentru spaţii de joacă. Partea 2: Cerinţe de securitate specifice suplimentare şi metode de încercare pentru leagăne;

- SR EN 1176-2:2002/A1:2003 - Echipamente pentru spaţii de joacă. Partea 2: Cerinţe de securitate specifice suplimentare şi metode de încercare pentru leagăne;

- SR EN 1176-3:2002 - Echipamente pentru spaţii de joacă. Partea 3: Cerinţe de securitate specifice suplimentare şi metode de încercare pentru tobogane;

- SR EN 1176-3:2002/A1:2003 - Echipamente pentru spaţii de joacă. Partea 3: Cerinţe de securitate specifice suplimentare şi metode de încercare pentru tobogane;

 - SR EN 1176-4:2002 - Echipamente pentru spaţii de joacă. Partea 4: Cerinţe de securitate specifice suplimentare şi metode de încercare pentru mijloace de transport pe cablu;

- SR EN 1176-4:2002/A1:2003 - Echipamente pentru spaţii de joacă. Partea 4: Cerinţe de securitate specifice suplimentare şi metode de încercare pentru mijloace de transport pe cablu; Cod FO 53-01,ver.2

- SR EN 1176-5:2002 - Echipamente pentru spaţii de joacă. Partea 5: Cerinţe de securitate specifice suplimentare şi metode de încercare pentru manejuri;

- SR EN 1176-5:2002/AC:2003 - Echipamente pentru spaţii de joacă. Partea 5: Cerinţe de securitate specifice suplimentare şi metode de încercare pentru manejuri;

- SR EN 1176-6:2002 - Echipamente pentru spaţii de joacă. Partea 6: Cerinţe de securitate specifice suplimentare şi metode de încercare pentru echipamente oscilante;

 - SR EN 1176-6:2002/A1:2003 - Echipamente pentru spaţii de joacă. Partea 6: Cerinţe de securitate specifice suplimentare şi metode de încercare pentru echipamente oscilante;

- SR EN 1176-7:2002 - Echipamente pentru spaţii de joacă. Partea 7: Ghid de instalare, de control, de întreţinere şi de utilizare;

**Cap.2.Definiţii**

**2.1.** Echipament pentru spaţii de joacă - echipament acţionat exclusiv prin greutatea sau forţa fizică a omului, destinat pentru a fi utilizat de copii, pe spaţiile de joacă din Municipiul Târgu Mureş. Din această categorie fac parte: balansoare, carusele, echipamente de joacă combinate, leagăne, tobogane, echipamente de căţărat, figurine pe arc, etc.

**2.2.** Echipament pentru agrement - orice utilaj, instalaţie sau dispozitiv acţionat prin forţa ori greutatea omului, electric, pneumatic, hidraulic, mecanic şi/sau prin orice altă/alte sursă/surse de energie, şi care este destinat agrementului sau destinderii utilizatorilor din Municipiul Târgu Mureş. Din această categorie fac parte aparatele de fitness amplasate pe domeniul public, în parcurile, scuarurile şi spaţiile de agrement din Municipiul Târgu Mureş.

**2.3** Spaţiu de joacă/spaţiu de agrement - teren delimitat şi amenajat pe domeniul public al Municipiului Oradea în scopul agrementului în care este instalat cel puţin un echipament de joacă/echipament de agrement(fitness).

**2.4.** Responsabil cu supravegherea şi verificarea tehnică a echipamentelor pentru spaţiile de joacă şi agrement - Municipiul Târgu Mureş prin prestatorii de servicii care execută lucrări de atelier mecanic în baza contractelor încheiate între părţi, pentru asigurarea funcţionării în parametri normali a echipamentelor de joacă.

**2.5.** Deţinătorul spaţiilor de joacă şi agrement este Municipiul Târgu Mureş.

**2.6.** Beneficiarii (utilizatorii) spaţiilor de joacă - copiii cu vârstă de până la 7 ani numai cu însoţitor adult şi copiii cu vârsta cuprinsă între 7-14 ani.

**2.7.** Beneficiarii (utilizatorii) spaţiilor de agrement - persoane cu vârsta de peste 14 ani.

 **Cap.3. Regimul de funcţionare**

 **Art.4.** Obligaţiile Municipiului Târgu Mureş.

Municipiul Târgu Mureş are obligaţii privind respectarea prezentului regulament de organizare şi funcţionare a spaţiilor de joacă şi agrement, după cum urmează:

**a)** verifică prin reprezentanţii Serviciului Public Administraţia Domeniului Public-Serviciului de Administrare a Domeniului Public şi Privat, modul de executare, în baza comenzilor de lucrări transmise, lucrările de întreţinere şi reparaţii pentru fiecare tip de echipament în parte din spaţiile de joacă şi agrement.

**b)** verifică de cel puţin de 2 ori pe lună şi de câte ori este nevoie, prin reprezentanţii Serviciului de Administrare a Domeniului Public şi Privat, starea tehnică şi eventualele deficienţe ale echipamentelor din spaţiile de joacă şi agreement, în vederea remedierii acestora pentru asigurarea funcţionarii echipamentelor de joacă şi agreement în condiţii de siguranţă şi securitate;

**c)** asigura prezenţa prin reprezentanţii desemnaţi din cadrul Serviciului de Administrare a Domeniului Public şi Privat la inspecţiile organelor de control abilitate, potrivit legii;

**d)** soluţionează în termenul legal prevăzut de legislaţia în vigoare privind regimul petiţiilor, sesizările cetăţenilor, cu privire la starea tehnică a echipamentelor de joacă şi agrement.

**e)** asigura întocmirea şi ţinerea la zi a unui registru de evidenta a sesizărilor privind starea tehnică a echipamentelor de joacă şi agrement din Municipiul Târgu Mureş, cu evidenţierea modului de soluţionare a acestora;

 **f)** transmite prestatorului de lucrări, în funcţie de rezultatele verificărilor efectuate în teren, comenzi de lucrări privind reparaţia şi întreţinerea echipamentelor de joacă şi agrement astfel încât să asigure siguranţa utilizatorilor;

**g)** obţine şi deţine documentaţia tehnică (certificate de conformitate, etc.) pentru *echipamentele montate şi utilizate în spaţiile de joacă şi agrement din Municipiul Târgu* Mureş;

**h)** asigura amplasarea de echipamente destinate spaţiilor de joacă şi agrement din Municipiul Târgu Mureş, numai în condiţiile respectării legislaţiei în vigoare;

**i)** înainte de punerea în funcţiune a echipamentelor pentru spaţiile de joacă şi agrement din Municipiul Târgu Mureş, să se asigure că pe fiecare echipament sunt inscripţionate vizibil şi durabil informaţiile prevăzute în Anexa nr.1 la regulament, conform cerinţelor legale;

 **j)** pe toată durata exploatării echipamentelor pentru spaţiile de joacă şi agrement din Municipiul Târgu Mureş, trebuie:

**1.** să pună la dispoziţie beneficiarilor, echipamentele pentru spaţiile de joacă şi agrement conform instrucţiunilor de exploatare furnizate de producător sau reprezentantul său autorizat;

**2.** să informeze beneficiarii, printr-un panou de avertizare amplasat în imediata apropiere a echipamentelor pentru spaţiile de joacă şi agrement , cu privire la :

**2.1** denumirea echipamentului şi datele de identificare ale deţinătorului;

**2.2** modul corect de utilizare şi comportamentul adecvat al beneficiarilor în timpul utilizării;

**2.3** potenţialele pericole, inclusiv asupra vârstei minime, limitei de greutate, înălţimii sau stării de sănătate a beneficiarilor, după caz;

**3.** să păstreze documentaţia furnizată de către producător, reprezentantul său autorizat sau importator, după caz, pentru echipamentele pentru spaţiile de joacă şi agrement;

**4.** să asigure efectuarea reviziilor, reparaţiilor şi întreţinerii echipamentelor pentru spaţiile de joacă şi agrement conform instrucţiunilor tehnice furnizate de către producător, reprezentantul său autorizat sau importator şi atunci când este cazul, numai cu persoane autorizate conform legii;

**k)** propune şi asigură scoaterea din uz şi casarea echipamentelor de joacă, respectiv echipamentelor de fitness care nu mai pot asigura siguranţa beneficiarilor din cauza exploatării necorespunzătoare sau vandalizării;

 **l)** asigura, respectarea ordinii şi liniştii publice în spaţiile de joacă şi agrement prin verificări periodice realizate de Poliţia Locală pentru nerespectarea Regulamentului de organizare şi funcţionare a spaţiilor de joacă şi agrement situate pe domeniul public al Municipiului Târgu Mureş;

**m)** asigura întreţinerea/mentenanţa echipamentelor de joacă şi agrement instalate în amplasamentele spaţiilor de joacă şi agrement.

**Art.5** Instrucţiuni, reguli şi interdicţii aplicabile utilizatorilor privind regimul de exploatare a echipamentelor de joacă şi agrement, amenajate în Municipiul Târgu Mureş:

**a)** persoanelor cu vârsta mai mare de 14 ani sau persoanelor a căror greutate corporală depăşeşte 54 de kg le este interzisă utilizarea echipamentelor de joacă pentru copii.

 **b)**  Suprafaţa de alunecare a toboganului se utilizează de către un singur copil, fiind interzisă utilizarea simultană de 2 utilizatori.

**c)** Nu este permisă urcarea pe suprafaţa de alunecare a toboganului în sens invers şi totodată coborârea pe aceasta cu capul înainte.

**d)** Nu este permisă escaladarea pe structura echipamentelor de joacă cu excepţia echipamentelor special destinate căţărării şi echilibristicii.

**e)** Echipamentele de tipul rotativelor nu vor fi utilizate de către copii care prezintă simptome cum ar fi: rău de înălţime, rău de mişcare, ameţeală, etc.

**f)** Pentru sănătatea şi siguranţa copiilor, este interzis consumul alimentelor în timpul utilizării echipamentelor de joacă.

**g)** Pentru sănătatea şi siguranţa utilizatorilor este interzisă intrarea în raza de acţiune a echipamentelor a căror componente sunt în mişcare/balans.

**h)** Leagănul, caruselul sau balansoarul (cumpăna) vor fi utilizate doar în poziţia şezut, fiind interzisă utilizarea acestora stând în picioare.

 **i)** Leagănul, caruselul sau balansoarul (cumpăna) vor fi părăsite de utilizatori doar în momentul în care echipamentul s-a oprit din mişcare, fiind interzisă părăsirea scaunului leagănului, rotativei sau a balansoarului (cumpenei) în timpul mişcării acestora.

 **j)** Este interzisă punerea în mişcare a echipamentelor din interiorul razei de acţiune a acestora.

**k)** Municipiul Târgu Mureş asigura montarea de panouri informative aferente fiecărui amplasament şi asigură menţinerea în permanentă a plăcutelor montate pe echipamente.

 **Art.6.** Obligaţiile cetăţenilor referitoare la spaţiile de joacă pentru copii din Municipiul Târgu Mureş:

**a)** Spaţiile de joacă şi agrement din Municipiul Târgu Mureş se utilizează gratuit de către toţi beneficiarii (utilizatorii);

 **b)** Beneficiarii (utilizatorii) spaţiilor de joacă şi agrement din Municipiul Târgu Mureş trebuie să respecte instrucţiunile de folosire a echipamentelor de joacă/echipamente de fitness, respectiv limita de vârstă şi cea de greutate inscripţionate pe echipament sau pe panoul de avertizare/informare;

**c)** Să păstreze curăţenia în interiorul şi proximitatea spaţiilor de joacă şi agrement (să nu arunce deşeuri de orice natură:mucuri de ţigări, coji de seminţe, etc.); Sancţiunea este prevăzută de art. 8, alin. (5) din H.C.L. nr. 200/2019.

**d)** Se interzice utilizarea echipamentelor de joacă şi agrement în alte scopuri decât cele pentru care au fost concepute;

**e)** Este interzis accesul în spaţiul de joacă şi agrement cu animale de companie; Sancţiunea este prevăzută de art. 13, lit. e) din H.C.L. nr. 200/2019.

**f)** Este interzis accesul, circulaţia sau parcarea bicicletelor, scuterelor, motoretelor, motocicletelor, ATV-urilor, remorcilor, rulotelor sau autovehiculelor în incinta spaţiilor de joacă şi agrement, excepţie făcând accesul cu biciclete, triciclete sau trotinete pentru copii cu vârsta sub 7 ani, însoţiţi de părinţi;

**g)** Pentru evitarea producerii accidentelor, este interzisă practicarea jocului cu mingea (fotbal, baschet, volei, etc) în incinta spaţiilor de joacă şi agrement, cu excepţia celor care sunt prevăzute cu terenuri de sport destinate special practicării acestor jocuri;

 **h)** Este interzisă deteriorarea spaţiilor de joacă şi agreement din Municipiul Târgu Mureş: zgârierea, scrierea, vopsirea, murdărirea cu orice substanţă, demontarea, mutarea, ruperea, distrugerea echipamentelor de joacă, a gardului împrejmuitor, a panourilor informative, a mobilierului urban (bănci, pubele, lampadare, etc.) şi a materialului dendro – floricol;

 **i)** Este interzisă mutarea mobilierul urban: bănci, coşuri, etc. amplasat în spaţiile de joacă şi agrement din Municipiul Târgu Mureş;

 **j)** Este interzisă acoperirea panourilor de informare existente şi a plăcutelor inscripţionate pe echipamente din spaţiile de joacă şi agrement din Municipiul Târgu Mureş, cu diferite tipuri de anunţuri publicitare, programe de evenimente, afişe electorale, graffitti, vopsire, etc.;

**k)** Este interzisă introducerea în incinta spaţiilor de joacă şi agrement din Municipiul Târgu Mureş a substanţelor inflamabile, pirotehnice (petarde, pocnitori, artificii, etc.) sau utilizarea focului deschis în perimetru.

**l)** Se interzice fumatul şi consumul de băuturi alcoolice în incinta spaţiilor de joacă; Sancţiuni prevăzute de art. 3, alin. (1) din Legea nr. 349 din 2002, de Legea nr. 61 din 1991 şi de Art. 24, alin 9 din H.C.L. nr. 200/2019.

**m)** Este interzisă folosirea necorespunzătoare a echipamentelor de joacă.

**Cap. 4. Recomandări**

**Art.7**. Recomandări pentru beneficiarii (utilizatorii) spaţiilor de joacă amplasate pe domeniul public al Municipiului Târgu Mureş:

**a)** Accesul în incinta spaţiului de joacă şi utilizarea echipamentelor de joacă de către copii cu vârsta între 1 şi 7 ani, se va face doar însoţiţi de adulţi.

**b)** Pentru a evita accidentările de orice fel şi deteriorarea echipamentelor de joacă şi agrement, se recomandă utilizarea îmbrăcăminţii fără accesorii metalice proeminente.

**c)** Se recomandă utilizarea în condiţii de siguranţă a echipamentelor de joacă şi agrement astfel încât să se evite alunecarea/căderea de pe acestea;

**d)** Nu se recomandă utilizarea echipamentelor de joacă şi agrement când suprafaţa acestora este umedă sau acoperită cu gheaţă;

**e)** Se recomandă anunţarea/sesizarea defecţiunilor echipamentelor de joacă şi fitness la Municipiului Târgu Mureş – Dispeceratul Poliţiei Locale-telefoane: 0265 250 760, utilizatori de telefoane mobile sau tablete au posibilitatea de a transmite electronic pe aplicată TÂRGU MUREŞ REPORT sau pe email la adresa infopublic@tirgumures.ro, sesizările privind starea echipamentelor de joacă şi agrement.

**CAP.5. Sancţiuni**

**ART.8**. Constituie contravenţii următoarele fapte, dacă nu au fost săvârşite în astfel de condiţii încât, potrivit legii penale să fie considerate infracţiuni şi se sancţionează după cum urmează:

**a)** cu amendă cuprinsă de la **300** şi **500** lei aplicabila pentru nerespectarea articolului 6 literele b, g şi i;

 **b)** cu amendă de la **500** la **1000** lei aplicabila pentru nerespectarea articolului 6 literele d, f, h, j, k, şi m

**ART.9** **(1)** Contravenţiilor prevăzute de prezentul regulament le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare. Sumele provenite din amenzi se fac venit la bugetul local.

**(2)** Contravenientul poate achita jumătate din minimul amenzii prevăzute în termen de cel mult 15 de zile de la data comunicării procesului-verbal, agentul constatator fiind obligat să facă aceasta menţiune expresă în procesul verbal de constatare şi sancţionare a contravenţiei.

**(3)** Împotriva procesului verbal de constatare şi sancţionare a contravenţiei, contravenienţii pot face contestaţie la Judecătoria Târgu Mureş, în termen de 15 zile de la comunicare, anexând procesul-verbal de constatare şi sancţionare a contravenţiei.

**(4)** Constatarea şi sancţionarea contravenţiilor la prezentul regulament se face de către angajaţii Poliţiei Locale Târgu Mureş.

 **(5)** Amenzile contravenţionale pot fi achitate şi prin intermediul instrumentelor de plată electronică, aşa cum sunt acestea prezentate pe site-ul Municipiului Târgu Mureş - plăti online.

**Anexa nr.1 la regulamentul aprobat prin H.C.L.M. nr\_\_\_\_\_ din \_\_\_\_\_\_ 2021**

**Informaţii care se inscripţionează pe echipamentele de joacă şi agrement din Municipiul Târgu Mureş**

Echipamentele de agrement din Municipiul Târgu Mureş trebuie inscripţionate cu următorul conţinut:

 - Denumirea echipamentului ............................................

- Codul de identificare al echipamentului pentru agrement .............

- Seria ....................................

- Anul de fabricare ........................

- Producător/reprezentant autorizat al producătorului/importator .................... (denumirea completă, adresa sediului, datele de contact)

- Caracteristicile tehnice, după caz:

* limita de vârstă pentru utilizarea echipamentelor ....................
* greutatea maximă admisă ..............................................
* înălţimea maximă admisă ..............................................
* numărul maxim de utilizatori admis ...................................
* viteza maximă admisă a echipamentelor de agrement ....................
* Numărul certificatului de conformitate (dacă este cazul)\*) ............

\*)Se va inscripţiona numărul certificatului de conformitate pe echipamentul de agrement numai dacă acesta este certificat conform prevederilor art. 3 alin. (2) din Hotărârea nr. 435 din 28 aprilie 2010 privind regimul de introducere pe piaţă şi de exploatare a echipamentelor pentru agrement sau dacă legislaţia unui alt stat membru al Uniunii Europene ori a unui stat care este parte a Acordului constituind Spaţiul Economic European sau a Turciei prevede certificarea conformităţii.